Siliga het Ruann se titel in sy visier | Netwerk24
Blitspatrollie trek kapers vas
Lede van die Maitland-blitspatrollie het drie vermeende kapers vasgetrek ná 'n jaagtog in Lavender Hill. Daar is ook beslag gelê op vuurwapens en ammunisie.
Rower vas wat vulstasies in Jhb teiken
Die polisie in Johannesburg het toegeslaan op 'n bende wat glo betrokke was by verskeie rooftogte by vulstasies in die stad.
5 koeëldoppies op toneel waar polisiehoë sterf
Vyf koeëldoppies is deur 'n span speurders van die Wes-Kaapse bende-eenheid en forensiese lede opgetel waar lt.kol. Andre Kay (52) Donderdag doodgeskiet is.
Graeme Smith onttrek aan wedloop om KSA-pos
Omdat hy voel hy sou nie genoeg "vryheid en ondersteuning kry om die verlangde veranderinge te maak nie", het Graeme Smith homself onttrek as 'n kandidaat om as Krieket Suid-Afrika (KSA) se direkteur van krieket aangestel te word.
Louis: Ek het gedink ek sal nie kan speel nie
Terwyl nierstene Louis Oosthuizen om drieuur Donderdagoggend in sy hotelkamer by Sun City laat krul het van die pyn, was hy vas oortuig hy het verniet sy gholfsakke op 'n vliegtuig gelaai om Pilanesberg toe te kom.
Goud vir Affies se lemnaeler in Doebai
Die lemnaeler Ntando Mahlangu het Donderdag Suid-Afrika se tweede goue medalje verower toe hy die 200 m (T61) by die Paralimpiese Wêreldkampioenskappe in Doebai gewen het.
Pepkor skryf R1,2 mjd. van Buco af
Pepkor het Donderdag tot ná die sluiting van die JSE gewag voordat hy die mark gewaarsku het oor 'n skerp winsdaling vir sy boekjaar tot einde September.
Só wil Mediclinic (buite hospitale) in SA groei
Die hospitaalgroep Mediclinic verwag nie dat die mededingingsowerhede in Suid-Afrika sy planne sal beperk om uit te brei na ander gesondheidsdienste buite hospitale nie.
Nóg syfers wapper rooi vlag oor ekonomie
Die ratte het in September in die motorhandel tot stilstand geknars.
Toe is dit al die tyd maar net goeie rolbaltaal
Oudword is soos om deur 'n woedende son van hoog in die 30 grade opgefoeter en beplooi te word. Dit is 'n droogte. Ouderdom is 'n dorte.
Waar, o waar is die opposisie?
Net toe 'n mens begin wonder waar op dees aarde is die Wes-Kaapse ANC, toe word ons die afgelope week deur 'n paar tussenverkiesings herinner die party is wel nog met ons.
'n Skoenmaker moet hom liefs by sy lees hou
Om 'n professionele resensent te wees is 'n verantwoordelike taak wat met omsigtigheid uitgevoer moet word.
Boer Graham se beeste stel vroue op die p(r)oef
Vir die drie stadsmeisies wat gaan kuier het by boer Graham op sy plaas in die Cradock-distrik in die Oos-Kaap was die eerste dag 'n groot bep(r)oewing toe hulle met beesmis besmeer word.
Leo Sayer kom saam met SA sterre sing
Leo Sayer, die popster wat menige meisie se knieë lam gehad het in die 1970's en vroeë '80's, is op pad na Suid-Afrika vir twee Kerskonserte.
Kyk wie tree almal op in Oude Libertas
Die wêreldbekende Ndlovu-jeugkoor is een van verskeie musikale juwele wat gehore tydens die Oude Libertas-amfiteater se 2019-'20-konsertreeks gaan vermaak.
DIE TESTAMENT: Episode 53
Sandra raak desperaat oor die grondeis. Natasja klop by Annchen aan vir haar geld.
DIE TESTAMENT: Episode 52
Robert dreig om vir Annchen en Jacques van Sandra se grondeis te vertel, terwyl Bastian sy wonde lek.
Stevie die blinde 'Wonder'-hond steel harte
Die verhaal van Stevie, 'n hondjie wat sonder oë gebore is en wie se eienaar hom nie meer wou hê nie, het 'n gelukkige einde.
Vrou (63) 'trou' met haarself
'n Vrou van Vanderbijlpark het verlede Saterdag in " 'n klein seremonie" met haarself getrou.
Só reageer Kolisi en ander Bokke op Faf-uitdaging
Nog Springbokke het Faf de Klerk se Springbroekie-uitdaging aanvaar.
Siliga het Ruann se titel in sy visier
Deur Michael Green 31 Maart 2019 00:00
Ruann Visser, die Suid-Afrikaanse swaargewigkampioen, kan dalk een van die dae gedwing word om sy titel teen Justice Siliga of Josh Pretorius te verdedig.
Siliga is tans die eerste aanspraakmaker op die Giant King (2,07 m) se titel, maar hy sit nie verveeld rond en wag vir sy kans nie.
Wilhelm Nebe Foto: Christo Smith
Hy boks vandag in Blairgowrie se ontspanningsaal in Randburg teen Josh Pretorius, die nommertwee-aanspraakmaker op Visser se titel.
"Ek verwag 'n taai geveg, maar ek moet Justice besig hou. As hy wen, hoop ons dat Ruann sy titel teen hom sal verdedig," sê Alan Toweel, Siliga se afrigter.
Siliga is ietwat van 'n enigma omdat hy skynbaar óf warm óf koud blaas. Hy het sover sewe gevegte in die beroepskryt gewen en ses verloor.
Pretorius, wat vyf van sy gevegte gewen en twee verloor het, hoop natuurlik self om sy plek op die rang­lys te verbeter en Visser die stryd aan te sê.
Toweel het nóg 'n swaargewig wat besig is om heelwat belangstelling gaande te maak.
Die 22-jarige Wilhelm Nebe, 'n voormalige SA super-swaargewig-amateurkampioen is 2 m lank en weeg 132 kg.
Hy het sover albei sy gevegte in die beroepskryt maklik met tegniese uitklophoue gewen.
"Wilhelm is 'n jong man wat nog baie moet leer, maar hy is baie sterk en slaan verwoestende kombinasies," sê Toweel.
Nebe kom op dieselfde toernooi teen Nhlakanipho Gwamanda te staan.
Akani Phuzi, wat deur Toweel as 'n belowende junior swaargewig beskou word, kom in die hoofgeveg teen die ervare Mussa Ajibu van Malawi te staan.